Bazuar në Strategjinë për Vetëqeverisje Lokale 2016-2026 mbi fuqizimin e partneritetit në mes të Ministrisë së Administrimit të Pushtetit Lokal (MAPL) dhe shoqërisë civile, MAPL dhe Organizatat Joqeveritare (OJQ) me fokus në qeverisje lokale pajtohen të nxjerrin këtë:

**D E K L A R A T Ë**

1. Qëllimi i kësaj deklarate është themelimi i *“Forumit Konsultativ për Qeverisje Lokale”* si platformë diskutimi mbi tema, projekte dhe zhvillime në qeverisjen lokale;
2. Forumi ka karakter vetëm konsultativ dhe nuk cenon pavarësinë e palëve në punët apo qëndrimet e njërës apo tjetrës palë mbi çështje të caktuara rreth qeverisjes lokale. Pjesëmarrja e organizatave në Forum është vullnetar/e;
3. Forumi diskuton tema ekskluzivisht mbi qeverisjen lokale të cilat kanë për qëllim promovimin, kontributin dhe avokimin e përbashkët në zhvillimin e mëtutjeshëm të vetëqeverisjes lokale. Këto tema definohen sipas propozimeve të anëtarëve pjesëmarrës;
4. Asnjëra palë nuk mund të lëshoj njoftime, komunikata, deklarata apo të përfshijë në raporte qëndrimet e Forumit pa njoftimin dhe pajtimin e anëtarëve të Forumit;
5. Forumi mund të ketë një plan kornizë të punës me tema të cilat shërbejnë si orientim për temat specifike për t’u diskutuar në takime të Forumit;
6. Palët mund të paraqesin në Forum për diskutim çfarëdo iniciative të vlerësuar me rëndësi për diskutim, por që lidhet me fushën e qeverisjes lokale. Palët mund të diskutojnë në Forum iniciativa individuale të cilat kanë rëndësi për qeverisjen lokale, me qëllim të përfshirjes së anëtarëve të cilët mund të kontribuojnë në proces;
7. Forumi mund të shuhet me propozimin e MAPL apo të shumicës së organizatave pjesëmarrëse. Shuarja e Forumit konsiderohet e suksesshme vetëm pas deklarimit të shumicës së anëtarëve të Forumit në momentin e deklarimit;

1. Detajet rreth organizimit dhe funksionimit të Forumit janë pjesë e Termave të Referencës së Forumit të cilat i bashkëngjiten kësaj deklarate;

**Organizatat themeluese të Forumit Konsultativ për Qeverisje Lokale:**

Ministria e Administrimit të Pushtetit Lokal \_\_\_\_\_\_\_\_\_\_\_\_\_\_\_

Demokraci Plus (D+) \_\_\_\_\_\_\_\_\_\_\_\_\_\_\_

Instituti GAP \_\_\_\_\_\_\_\_\_\_\_\_\_\_\_

Instituti Kosovar për Qeverisje Lokale (KLGI) \_\_\_\_\_\_\_\_\_\_\_\_\_\_\_

Iniciativa për Progres (INPO) \_\_\_\_\_\_\_\_\_\_\_\_\_\_\_

Rrjeti Ballkanik për Gazetari Hulumtuese (BIRN) \_\_\_\_\_\_\_\_\_\_\_\_\_\_\_

Lëvizja FOL \_\_\_\_\_\_\_\_\_\_\_\_\_\_\_

Grupi për Studime Juridike dhe Politike (GLPS) \_\_\_\_\_\_\_\_\_\_\_\_\_\_\_

Organizata “Ec Ma Ndryshe” \_\_\_\_\_\_\_\_\_\_\_\_\_\_\_

Organizata Demokraci për Zhvillim (D4D) \_\_\_\_\_\_\_\_\_\_\_\_\_\_\_

Instituti Demokratik i Kosovës (KDI) \_\_\_\_\_\_\_\_\_\_\_\_\_\_\_

Organizata POLIS \_\_\_\_\_\_\_\_\_\_\_\_\_\_\_

Organizata “Syri i Vizionit” ­\_\_\_\_\_\_\_\_\_\_\_\_\_\_\_

Organizata “7 arte” \_\_\_\_\_\_\_\_\_\_\_\_\_\_\_

Organizata “Teach for Kosova” \_\_\_\_\_\_\_\_\_\_\_\_\_\_\_

Developing Together \_\_\_\_\_\_\_\_\_\_\_\_\_\_\_

Forumi për Iniciativa Qytetare (FIQ) \_\_\_\_\_\_\_\_\_\_\_\_\_\_\_

CIVIKOS \_\_\_\_\_\_\_\_\_\_\_\_\_\_\_

Fondacioni Kosovar për Shoqëri Civile (KCSF) \_\_\_\_\_\_\_\_\_\_\_\_\_\_\_